פרס המשחק ההוגן של פיפ"א

פרס המשחק ההוגן של פיפ"א, הוא פרס כדורגל יוקרתי שנוסד ב-1987 ביוזמת פיפ"א. הפרס מוענק לאדם או לארגון שעוסקים בכדורגל, ושהפגינו התנהגות ספורטיבית ויוצאת דופן בפעילותם ברחבי העולם. הפרס מוענק מדי שנה לפחות לזוכה אחד, למעט 1994 - בה לא הוענק הפרס בכלל. בין זוכי העבר ניתן למצוא כדורגלנים, מאמנים, מועדונים, התאחדויות, אוהדים וצופים. כיום, מוענק הפרס בערב פרסי השנה של פיפ"א.

הזוכים
 שנה  זוכה  נימוק הזכייה  1987  אוהדי דנדי יונייטד על התנהגותם הטובה במהלך גמר גביע אופ"א נגד גטבורג.1988  פרנץ אורדנביץ' הודה בנגיעת יד באזור הרחבה, אף על פי שהשופט לא ראה זאת.  הצופים בטורניר הכדורגל של אולימפיאדת סיאול 1988 על האווירה הטובה שהשרו במהלך הטורניר, אף על פי שנבחרתם הודחה בשלב מוקדם. 1989  הצופים של טרינידד וטובגו על התנהגותם הטובה בהפסד לארצות הברית, במשחק ההעפלה למונדיאל 1990.  1990  גארי ליניקר על 15 שנים ככדורגלן מקצוען, מבלי שקיבל ולו כרטיס צהוב או כרטיס אדום אחד. 1991  פדרציית הכדורגל הספרדית המלכותית על מחויבות יוצאת דופן למשחק הוגן.  ג'ורג'יניו על התנהגותו מעוררת ההשראה במגרש ומחוצה לו. 1992  התאחדות הכדורגל הבלגית על תרומה רבת שנים להגינות בכדורגל, ועל הקמת הפרויקטים "football in peace" ו-"Casa Hogar". 1993  נאנדור הידגקוטי על ניהולו המופתי כמאמן וכשחקן.  התאחדות הכדורגל של זמביה כזיכרון על אסון התעופה של הנבחרת באפריל 1993, שבו נהרגו מחצית מחברי הנבחרת, ועל המאבק להקמת נבחרת חדשה במספר חודשים בלבד.  1994 לא הוענק 1995  ז'ק גלאסמן על חשיפת פרשת שוחד בליגה הצרפתית. 1996  ג'ורג' ואה על קידום המשחק ההוגן בכדורגל. 1997  אוהדי נבחרת אירלנד על התנהגותם יוצאת הדופן, במיוחד במשחק מוקדמות גביע העולם 1998 נגד בלגיה.  ג'וזף זובינץ'  על 60 שנים ככדורגלן חובבן, מבלי שקיבל ולו כרטיס צהוב או כרטיס אדום אחד.  ג'ולי פוודי על מאבקה נגד העסקת ילדים. 1998  פדרציית הכדורגל של ארצות הברית על התנהגותן הספורטיבית של שתי המדינות במהלך משחק גביע העולם שבו שיחקו זו נגד זו, אף על פי המתחים הפוליטיים ששוררים ביניהן.  פדרציית הכדורגל האיראנית  התאחדות הכדורגל של צפון אירלנד על ניסיונה המתמשך לפייס בין הקתולים לפרוטסטנטים במדינה. 1999  קהילת הכדורגל של ניו זילנד על ההצלחה הגדולה באירוח גביע העולם עד גיל 17. 2000  לוקאס רדבה על עבודתו עם ילדים באזור מגוריו, ועל מאבקו בגזענות. 2001  פאולו די קאניו בחר לתפוס את הכדור בידיו על מנת לעצור את המשחק במקום לנסות להבקיע שער כאשר שוער היריבה שכב פצוע על הדשא. 2002  אוהדי הכדורגל של יפן וקוריאה הדרומית על האירוח המופתי של מונדיאל 2002, ועל האווירה הטובה והשמחה שהשרו במהלך הטורניר. 2003  אוהדי סלטיק על התנהגותם יוצאת הדופן אחרי גמר גביע אופ"א 2003, אף על פי ההפסד לפורטו. 2004  קונפדרציית הכדורגל הברזילאית על ארגון "משחק לשלום" בין ברזיל להאיטי. 2005  תושבי איקיטוס, פרו על תמיכתם המלאה בארגון גביע העולם עד גיל 17 במדינה, על התנהגותם הטובה לנבחרות המשתתפות ועל תרומתם יוצאת הדופן לכדורגל. 2006 האוהדים במונדיאל 2006 על אוהדים מכל העולם שהגיעו לגרמניה, והפכו את הטורניר להוגן וליחיד במינו. 2007  מועדון הכדורגל ברצלונה על פעילותו ההומניטרית של המועדון, ועל פיתוח פרויקטים לילדים מכל העולם. 2008  התאחדות הכדורגל של טורקיה על עידוד הדיאלוג בין שתי המדינות היריבות.  התאחדות הכדורגל של ארמניה 2009  בובי רובסון על ערכיו הג'נטלמניים שהפגין בקריירה שלו כשחקן וכמאמן. 2010  נבחרת כדורגל הנשים של האיטי עד גיל 17 על אומץ הלב שהפגינו, למרות הכאב והאובדן שחוו לאחר רעידת האדמה במדינה. 2011  התאחדות הכדורגל היפנית על התגברות הקשיים הרבים שנוצרו בעקבות רעידת האדמה בסנדאי, ועל זכיית נבחרת הנשים בגביע העולם שהתרחש זמן קצר לאחר האסון.  2012  התאחדות הכדורגל של אוזבקיסטן על ההגינות הרבה שהפגינו כל חברי ההתאחדות, כולל שחקני הנבחרת וקבוצות הליגה. 2013  התאחדות הכדורגל של אפגניסטן על הסולידריות שהפגינה עם הכדורגל לאחר מלחמת אפגניסטן 2014  מתנדבי מונדיאל 2014 על העבודה, התמיכה, ההתלהבות והתשוקה למשחק. 2015 מועדונים וקבוצות מסביב לעולם על התמיכה בפליטי העולם. ג'רלד אסמואה קיבל את הפרס בעקבות קמפיין התמיכה שלו בפליטים. 2016  אתלטיקו נסיונל על בקשת הקבוצה להעניק את גביע הסודאמריקנה לשאפקואנסה, שרוב אנשיה נהרגו בהתרסקות טיסת 2933 של LaMia. 2017  פרנסיס קונה על עזרתו בהצלת חייו של שחקן יריב שהתמוטט על המגרש. 2018  לנארט תי החמיץ משחק של ונלו נגד פ.ס.וו איינדהובן כדי לתרום דם לחולה הזקוק בדחיפות להתאמת תאי גזע לטיפול בלוקמיה2019  מרסלו בייאלסה לידס יונייטד לאחר שלידס כבשה שער בזמן ששחקן אסטון וילה שכב פצוע על הדשא, לידס אפשרה לאסטון וילה לכבוש שער ללא הפרעה2020  מתיה אנגזה נתן עזרה ראשונה ליריב שאיבד את הכרתו בעקבות התנגשות על הדשא2021  נבחרת דנמרק  ההחייאה וההגנה על כריסטיאן אריקסן בזמן משחק יורו 2020 נגד 2022  לוקה לוצ'ושווילי  הציל את חייו של גאורג טייגל לאחר שהאחרון התמוטט בזמן משחק

קישורים חיצוניים
 פרס המשחק ההוגן באתר פיפ"א

הערות שוליים

קטגוריה:פרסי כדורגל
קטגוריה:פיפ"א